**Danmarks Naturfredningsforening Herlev afd.**

**Bestyrelsens Årsberetning - lørdag den 26. oktober 2019**

Herlev er omgivet af grønne områder og et stort fredet areal fra 1944 – 2004 og i alt ca. 150 ha. Et enestående naturområde af moser, småsøer, overdrevskov, kratmose, rørsump, eng og krat præger hele det fredede område, som ligger i en tunneldal. Midt i mosen ligger Træbanken ”en oace af træer” og en perle på 4 ha. Nyd de grønne områder med familie og venner. Gå eller cykle en aftentur på stier fra det sydlige - til det nordlige Herlev. Og oplev solnedgang ved skumringstid, det skal opleves på en Flagermustur.

**DN Herlev er hørringspligtige i lokalsager:**

:Ved nybyggerier i lokalsager, er at sikre et godt bæredygtigt uderum. Vi fokuserer på de åbne arealer med grønne beplantninger. I uderummet fokuseres der også på åbne grønne legepladser, hvor der integreres miljøstationer til affald.

Ligeledes bør der tænkes på overfladevand, afløbsvand og vandafledning under skybrud fra de grønne arealer. Skybrud hænger ofte sammen med kreative projekter.

:

I dispensationssager bliver vi også hørt.

**Affaldsindsamlingen -Landskampagnen**

Søndag den 31. marts 2019 var den store årlige affaldsindsamling i Herlev. Her samler frivillige borgere affald op fra naturen i lokalområdet. Det er med til at holde naturen rent.

Indsamlingen startede kl. 10:00 fra Naturcenter Kildegården, fra Hjortespringbadet og andre lokale steder. Affaldsposer, gribetænger og stofhandsker blev udleveret af DN Herlev. Indsamlingen var en succes. Indkøbskurve, gammelt jern, cykelstel, plastik og meget andet blev hentet til Kildegården.

Efter endt indsamling blev affaldet sorteret i de rigtige affaldsbunker på Kildegården. Kl. 12:00 bød Danmarks Naturfredningsforening på pandekager, forfriskninger og kaffe til stor succes for børnene

Dagen efter blev affaldet hentet af Driftsafdelingen i Herlev Kommune

**Fugletur i Smør- og Fedtmosen**

Søndag den 12. maj 2019 var årets Fugletur i Smør- og Fedtmosen en interessant dag, hvor Ornitolog Kim Pedersen underholdte med pip og sang. En tur hvor ca. 30 deltagere var mødt op. Deltagerne lyttede til fuglestemmer, hvor fuglene vandrer mellem Afrika og det nordlige Norge med ophold i Smør- og Fedtmosen.

**Flagermustur i Smør- og Fedtmosen**

Tirsdag den 27. august 2019 kl. 20:00-21:30 samledes ca. 35 deltagere, til en interessant Flagermustur i mosen og i en rigtig sommeraften. DN udleverede informationsmateriale om de mangeartede flagermus der eksisterer i Danmark. Instruktørerne fra DN Furesø Carsten og Hanne Juul indledte aftenen med et kvarters information om Flagermus og brugen af detektorer. Brugen af detektorer var til stor fornøjelse, hvor søgningen fangede skrigen af de små dyr. Der blev registreret brune Flagermus, dværgflagermus, Sydflagermus og vandflagermus, (i øvrigt er der mange skimmelflagermus der opholder sig Herlev Hospital)

**Naturens Dag 8. september 2019**

Det årlige landsdækkende arrangement i et samarbejde med Friluftsrådet foregik i Træbankens arboret.

Det var Naturvejleder Thomas Juul-Heider fra Naturcenter Kildegården som tog deltagerne med ud i Træbanken i et par timer. Der blev set på planternes frugter og deres spredningsstrategier. Mange andre besøgende nød også viden om naturens frugter.

Efter tur i mosen blev der bagt snobrød over bål. Hygge med kaffe og forfriskninger var til socialt samvær.

**Æblemosteri på Kildegården**

Søndag den 6. oktober 2019 fra kl. 11:00-15:00 blev der presset æbler i lange baner. Der blev mostet i fire timer. Alle kom med rengjorte æbler og børnenes interesse for mostning var en succes. Ikke mindst forskellighed i smagen af saften. Sommeren har modnet æblerne utroligt meget i år. Frugterne var mindre i år, da forårets frost sved blomsterne.

**Gå-tur i Hareskoven**

Tidlig forår 2019 blev DN Herlev inviteret til en ”gå-tur i Hareskoven” hvor Sebastian Klein fortalte om naturens insekter, der lever i skovens træstammer.

**DN Herlevs bestyrelse har haft 9 bestyrelsesmøder**

**To repræsentantskabsmøder**

Der har været 4 samrådsmøder dvs. at en repræsentant fra en DN Herlevs bestyrelse har deltaget i Samråd Storkøbenhavns møder. Møderne forgår på skift i en DN lokalafdeling nær København.

DN Samarbejder med Naturcenter Kildegården og Herlev Kommune

Tak til DN Herlevs bestyrelse for året der er gået.

**Inge Marie Gaardsvig Pedersen**